**H O T Ă R Â R E**

**pentru modificarea Hotărârii Consiliului Județean Cluj nr. 166/2018 privind aprobarea Proiectului “Dotarea Ambulatoriului Spitalului Clinic Județean de Urgență Cluj Napoca” și a cheltuielilor legate de proiect**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 80 din 18.04.2022 pentru modificarea Hotărârii Consiliului Județean Cluj nr. 166 /2018 privind aprobarea Proiectului “Dotarea Ambulatoriului Spitalului Clinic Județean de Urgență Cluj Napoca” propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 14048/07.04.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 14048/07.04.2022 şi Avizul cu nr. 14048 din 20.04.2022 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Proiectul “Dotarea Ambulatoriului Spitalului Clinic Județean de Urgență Cluj Napoca”, cod SMIS 124886;
* Contractul de finanțare nr. 5328/13.05.2020 încheiat între Ministerul Lucrărilor Publice, Dezvoltării și Administrației în calitate de Autoritate de Management pentru Programul Operațional regional 2014-2020, Organismul Intermediar Agenția pentru Dezvoltare Regională Nord-Vest și Parteneriatul dintre Unitatea Administrativ Teritorială Județul Cluj și Spitalul Clinic Județean de Urgență Cluj
* Ghidului solicitantului - Condiții specifice de accesare a fondurilor pentru apelul aferent POR, Axa prioritară 8 - Dezvoltarea infrastructurii sanitare și sociale, Prioritatea de investiții 8.1 - Investiții în infrastructurile sanitare și sociale care contribuie la dezvoltarea la nivel național, regional și local, reducând inegalitățile în ceea ce privește starea de sănătate și promovând incluziunea socială prin îmbunătățirea accesului la serviciile sociale, culturale și de recreere, precum și trecerea de la serviciile instituționale la serviciile prestate de comunități, Obiectivul specific 8.1 Creșterea accesiblității serviciilor de sănătate, comunitare și a celor de nivel secundar, în special pentru zonele sărace și izolate "Operațiunea A - AMBULATORII" aprobat prin Ordinul viceprim-ministrului, Ministrul Dezvoltării Regionale și Administrației Publice nr. 4501/2018, cu modificările și completările ulterioare;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (4) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 193 alin. (1) și alin. (5) din Legea privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Județean Cluj nr. 166/2018 privind aprobarea Proiectului “Dotarea Ambulatoriului Spitalului Clinic Judetean de urgență Cluj-Napoca” și a cheltuielilor legate de proiect se modifică după cum urmează:

1. Articolul 2 se modifică și are următorul cuprins:

"**Art. 2.** Se aprobă valoarea totală a proiectului prevăzut la art. 1 în cuantum de 15.338.367,19 lei (TVA inclus).

2. Articolul 3 se modifică și are următorul cuprins:

"**Art. 3.** Se aprobă contribuția proprie în proiect a Județului Cluj constituită din 2 % din valoarea eligibilă a proiectului, în cuantum de 214.015,00 lei (inclusiv TVA), reprezentând cofinanțarea proiectului prevăzut la art.1 și din cheltuielile neeligibile în cuantum de 4.637,617,19 lei (inclusiv TVA).”

**Art. II.** Cuantumul contribuției Județului Cluj la total cheltuieli neeligibile indicat laart. 3 alin. (2) din Acordul de parteneriat aprobat prin Hotărârea Consiliului Județean Cluj nr. 166/2018, se modifică șinare următorul conținut: ”Valoarea contribuției la total cheltuieli neeligibile - 4.637.617,19 lei inclusiv TVA - 100%”.

**Art. III.** Se aprobă încheierea unui act adițional laAcordul de parteneriat aprobat prin Hotărârea Consiliului Județean Cluj nr. 166/2018 ca urmare a modificării articolului 3 alin. (2) din cuprinsul acestuia.

**Art. IV.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. V.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcţiei Dezvoltare şi Investiţii; Spitalului Clinic Județean de Urgență Cluj Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 72 din 27 aprilie 2022**

*Prezenta hotărâre a fost adoptată cu 27 voturi “pentru”, fiind astfel respectate prevederile legale privind majoritatea de voturi necesară.*